Ehdotus: neuvoston asetus yhteisön rahoitustuesta Irlannin kansainväliselle rahastolle /* KOM/99/0549 lopull. - CNS 99/0221 */



Virallinen lehti nro C 056 E , 29/02/2000 s. 0060 - 0061



Ehdotus: NEUVOSTON ASETUS yhteisön rahoitustuesta Irlannin kansainväliselle rahastolle (komission esittämä) PERUSTELUT Irlannin kansainvälinen rahasto perustettiin vuonna 1986 tukemaan toimintaa, josta määrätään Ison-Britannian ja Irlannin välillä 15 päivänä marraskuuta 1985 tehdyn sopimuksen 10 artiklan a kohdassa. Kyseisessä kohdassa määrätään, että molempien maiden hallitukset ovat yhteistyössä Irlannin molempien osien taloudellisen ja sosiaalisen kehityksen edistämiseksi alueilla, jotka ovat pahimmin kärsineet viime vuosien epävakaiden olojen seurauksista, sekä tarkastelevat mahdollisuuksia kansainvälisen avun saamiseksi tälle hankkeelle. Rahaston tavoitteena on edistää taloudellista ja sosiaalista kehitystä sekä tukea tasavaltalaisten ja unionistien yhteyksiä, vuoropuhelua ja sovintoa koko Irlannissa. Euroopan yhteisö on todennut, että rahaston tavoitteet ovat yhteneväisiä yhteisön omien tavoitteiden kanssa, ja haluaa antaa aloitteelle käytännön tukea. Vuodesta 1989 vuoteen 1995 rahastoa avustettiin 15 miljoonan ecun suuruisina vuosittaisina tukierinä. Tuki kirjattiin talousarvioon ja sen toteuttamisesta huolehti komissio. Komissio on voinut seurata rahaston toiminnan kehitystä, sillä sen edustaja on vuoden 1989 alusta lähtien osallistunut rahaston hallintoneuvoston kokouksiin tarkkailijana. Komissio on aina vaatinut, että yhteisön tukea käytetään ensisijaisesti eri ryhmittymien välisiin hankkeisiin edistämään tasavaltalaisten ja unionisten vuoropuhelua ja sovintoa sekä hankkeisiin, joilla on todellista lisävaikutusta asianomaisiin alueisiin. Tuella ei siis saa korvata muita julkisia tai yksityisiä menoja. Rahasto on esimerkki Ison-Britannian ja Irlannin välisestä tuloksellisesta yhteistyöstä, jonka tarkoituksena on edistää tasavaltalaisten ja unionistien sovintoa sekä taloudellista ja sosiaalista kehitystä. Rahaston perustamisen jälkeen sen varoilla on tuettu noin 4000:ta hanketta, jotka on toteutettu molempien ryhmittymien hyväksi. Irlannin pääministerin Albert Reynoldsin ja Ison-Britannian pääministerin John Majorin 14 päivänä joulukuuta 1993 antama yhteinen julkilausuma toi uutta pontta sovinnon tekemiseen. Komissio ilmaisi tyytyväisyytensä julkilausumaan 16 päivänä joulukuuta 1993 antamassaan lausunnossa, jossa todettiin rauhan aikaansaamisen tuovan useita sosiaalisia ja taloudellisia etuja kyseiselle alueelle, asianomaisille jäsenvaltioille ja koko Euroopan unionille. Komissio ilmoitti myös haluavansa tukea aineellisesti tätä kehitystä. Yhteinen julkilausuma vastaanotettiin myönteisesti myös kannanotossa, jonka yleisten asiain neuvosto julkaisi 20 päivänä joulukuuta 1993. Rauhankehitys on sittemmin edennyt hitaasti mutta varmasti. Pohjois-Irlannin eri yhteiskuntaryhmät tekivät 10 päivänä huhtikuuta 1998 rauhansopimuksen ("Good Friday Agreement"), joka käynnisti kaikkia eri poliittisia ryhmiä edustavan hallituksen muodostamisprosessin. Neuvosto antoi 31 päivänä lokakuuta 1994 asetuksen (EY) N:o 2687/94 yhteisön rahoitustuesta Irlannin kansainväliselle rahastolle varainhoitovuosina 1995, 1996 ja 1997. Tukea maksettiin kunakin varainhoitovuotena 20 miljoonaa ecua, ja tuen määrä vahvistettiin vuosittaisessa talousarviomenettelyssä. Neuvosto antoi 15 päivänä joulukuuta 1997 asetuksen (EY) N:o 2614/97 yhteisön rahoitustuesta Irlannin kansainväliselle rahastolle varainhoitovuosina 1998 ja 1999. Tukea maksettiin molempina varainhoitovuosina 17 miljoonaa ecua, ja tuen määrä vahvistettiin vuosittaisessa talousarviomenettelyssä. Yhteisön rakennerahastoista koko Irlannin alueelle myönnettävien mittavien avustusten ja Peace-ohjelmaan kuuluvien huomattavien rahoitustukitoimien lisäksi Eurooppa-neuvosto päätti Berliinissä 24.-25. maaliskuuta järjestetyssä kokouksessa jatkaa kansainvälisen rahaston tukemista vielä kolmena vuotena. Tukea myönnetään vuosittain 15 miljoonaa ecua, ja sillä täydennetään tehokkaasti muita yhteisön toimia rauhankehityksen tukemiseksi. Koska yhteisön nykyinen tukijärjestely päättyy 31 päivänä joulukuuta 1999, komissio esittää neuvostolle liitteenä olevan asetuksen vahvistamista. Komissio tutkii rahaston toiminnan tulokset 1 päivään huhtikuuta 2001 mennessä ja arvioi, onko tuen maksamista tarpeen jatkaa. Komissio ehdottaa, että rahoitustuen myöntämiselle asetetaan seuraavat ehdot: - Tukea myönnetään ensisijaisesti hankkeisiin, joissa korostetaan ryhmittymien sovintoa sekä yhteistyötä rajojen yli ja ryhmittymien välillä. - On varmistettava, että tuella on todellista lisävaikutusta asianomaisiin alueisiin ja että sillä ei korvata muita julkisia tai yksityisiä menoja. 99/0221 (CNS) Ehdotus: NEUVOSTON ASETUS yhteisön rahoitustuesta Irlannin kansainväliselle rahastolle EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: Irlannin kansainvälisen rahaston (jäljempänä `rahasto`) ohjelmat edistävät yhteistyötä rajojen yli ja ryhmittymien välillä ja suosivat siten tasavaltalaisten ja unionistien vuoropuhelua ja sovintoa, rahasto on esimerkki Ison-Britannian ja Irlannin välisestä tuloksellisesta yhteistyöstä, jonka tarkoituksena on edistää kyseisten kahden ryhmittymän sovintoa sekä taloudellista ja sosiaalista kehitystä, yhteisön talousarviosta on osoitettu vuodesta 1989 vuoteen 1995 vuosittain 15 miljoonaa ecua sellaisten rahaston hankkeiden tukemiseksi, joilla on todellista lisävaikutusta asianomaisiin alueisiin, neuvosto antoi 31 päivänä lokakuuta 1994 asetuksen (EY) N:o 2687/94 yhteisön rahoitustuesta Irlannin kansainväliselle rahastolle varainhoitovuosina 1995, 1996 ja 1997, yhteisön rahoitustuesta Irlannin kansainväliselle rahastolle 31 päivänä lokakuuta 1994 annetun neuvoston asetuksen (EY) N:o 2687/94 mukaisesti tuen määräksi vahvistettiin kussakin varainhoitovuosien 1995, 1996 ja 1997 talousarviomenettelyssä 20 miljoonaa ecua, yhteisön rahoitustuesta Irlannin kansainväliselle rahastolle 15 päivänä joulukuuta 1997 annetun neuvoston asetuksen (EY) N:o 2614/97 mukaisesti tuen määräksi vahvistettiin molempien varainhoitovuosien 1998 ja 1999 talousarviomenettelyssä 17 miljoonaa ecua, asetuksen (EY) N:o 2614/97 5 ja 7 artiklan mukaisesti suoritetuissa arvioinneissa on vahvistettu, että yhteisön tukea on käytetty rahaston tavoitteiden sekä kyseisen asetuksen 2 ja 3 artiklassa säädettyjen perusteiden mukaisesti, asetuksen (EY) N:o 2614/97 voimassaolo päättyy 31 päivänä joulukuuta 1999, rauhankehitys Pohjois-Irlannissa edellyttää yhteisön tuen jatkumista kyseisen päivämäärän jälkeen, Eurooppa-neuvosto päätti 24.-25. maaliskuuta 1999 Berliinissä järjestetyssä kokouksessa, että rahastoa tuetaan vielä kolmen vuoden ajan (2000-2002), Eurooppa-neuvosto päätti edellä mainitussa kokouksessa, että Pohjois-Irlantia ja Irlannin rajakreivikuntia koskevaa Peace-ohjelmaa jatketaan viidellä vuodella (2000-2004) ja että ohjelman rahoitukseen osoitetaan 500 miljoonaa euroa, rahaston olisi yhteisön tukea käyttäessään noudatettava sopimusta, jonka nojalla rahasto on perustettu ja käytettävä tukea ensisijaisesti sellaisiin hankkeisiin, jotka ovat Peace-ohjelmasta vuosina 2000-2004 rahoitettavan toiminnan mukaisia, Rahoitustuen maksamista on jatkettava kolmen vuoden ajan, on varmistettava tehokas koordinaatio rahaston toiminnan ja yhteisön rakennepolitiikan avulla rahoitettujen toimien välillä, rahaston tuki on tehokas vain, jos se täydentää muita julkisia tai yksityisiä menoja niitä korvaamatta, arviointikertomus, jossa tarkastellaan rahaston toiminnan tuloksia ja tarvetta tuen jatkamiselle, laaditaan ennen 1 päivää huhtikuuta 2001, yhteisön tukeen Irlannin kansainväliselle rahastolle varainhoitovuosina 2000, 2001 ja 2002 arvioidaan tarvittavan kunakin vuotena 15 miljoonaa euroa käypinä hintoina, tällä tuella vahvistetaan edelleen jäsenvaltioiden ja niiden kansalaisten keskinäistä yhteisvastuullisuutta, ja perustamissopimuksessa ei ole tämän asetuksen antamiseksi tarvittavista valtuuksista muita määräyksiä kuin 308 artikla, ON ANTANUT TÄMÄN ASETUKSEN: 1 artikla Irlannin kansainväliselle rahastolle (jäljempänä 'rahasto') maksetaan vuosittaista tukea varainhoitovuosina 2000, 2001 ja 2002. Tuen määrä vahvistetaan vuosittaisessa talousarviomenettelyssä. 2 artikla Rahaston on käytettävä tukea ensisijaisesti eri alueiden rajat ylittäviin ja ryhmittymien välisiin hankkeisiin ja erityisesti hankkeisiin, jotka ovat Peace-ohjelman ja muiden rakennerahastoista tuettujen ohjelmien tavoitteiden mukaisia. Tukea on käytettävä siten, että sillä on todellista lisävaikutusta asianomaisiin alueisiin, joten sillä ei saa korvata muita julkisia tai yksityisiä menoja. Komissiota edustaa tarkkailija rahaston hallintoneuvoston kokouksissa. 3 artikla Komissio huolehtii rahaston toiminnan ja yhteisön rakennepolitiikan kautta rahoitettujen toimen yhteensovittamisesta. Komissio tiedottaa asianomaisille seurantakomiteoille rahaston toiminnasta. 4 artikla Komissio päättää yhdessä rahaston hallintoneuvoston kanssa sopivista julkaisu- ja tiedotustavoista, joilla yhteisön osallistuminen rahastosta rahoitettuihin hankkeisiin tehdään tunnetuksi. 5 artikla Tuen hallinnoinnista vastaa komissio. Komissio esittää viimeistään 1 päivänä huhtikuuta 2001 budjettivallan käyttäjälle kertomuksen, jossa se arvioi tarvetta jatkaa tuen maksamista vuoden 2002 jälkeen. Kertomukseen sisältyy muun muassa - katsaus rahaston toiminnasta - luettelo hankkeista, joille tukea on myönnetty - arviointi tukitoimenpiteiden luonteesta ja vaikutuksesta vertaamalla niitä rahaston tavoitteisiin sekä 2 artiklan ensimmäisessä ja toisessa kohdassa vahvistettuihin perusteisiin - liite, joka sisältää tulokset komission edustajan tai sen asiamiesten suorittamista tarkastuksista ja valvonnasta ja jossa tarkastellaan etenkin rahaston toimien ja yhteisön rakennepolitiikkojen osana toteutettujen toimien yhteensovittamista. 6 artikla Vuosittainen tuki maksetaan kahdessa osassa seuraavasti: - 80 prosentin suuruinen ennakko maksetaan, kun rahaston hallintoneuvoston puheenjohtaja on allekirjoittanut komission tukeen liittyvän vakiositoumuksen ja sitoutunut käyttämään tukea 2 artiklan mukaisesti ja kun komissio on vastaanottanut ja hyväksynyt edunsaajan vuosittaisen toimintakertomuksen ja edellisen tilikauden tarkastetun tilinpäätöksen. - Jäljelle jäävät 20 prosenttia maksetaan, kun komissio on vastaanottanut ja hyväksynyt edunsaajan vuosittaisen toimintakertomuksen ja tarkastetun tilinpäätöksen siltä tilikaudelta, jolloin yhteisön tuki maksettiin. 7 artikla Tämä asetus tulee voimaan 1 päivänä tammikuuta 2000. Sen voimassaolo päättyy 31 päivänä joulukuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS 1. TOIMENPITEEN NIMI YHTEISÖN RAHOITUSTUKI IRLANNIN KANSAINVÄLISELLE RAHASTOLLE 2. BUDJETTIKOHTA B2-604 3. OIKEUSPERUSTA 308 artiklan perusteella tehty ehdotusluonnos neuvoston asetukseksi 4. TOIMENPITEEN KUVAUS 4.1 Toimenpiteen yleistavoite Tuetaan tasavaltalaisten ja unionistien yhteyksiä, vuoropuhelua ja sovintoa Irlannissa edistämällä kyseisten yhteisöjen taloudellista ja sosiaalista kehitystä. 4.2 Toimenpiteen kesto ja sen uusimista koskevat yksityiskohtaiset säännöt 2000, 2001, 2002 5. MENOJEN JA TULOJEN LUOKITUS 5.1 Pakolliset/ei-pakolliset menot 5.2 Jaksotetut/jaksottamattomat määrärahat 6. MENO-/TULOLAJI yhteisrahoitus muiden julkisen tai yksityisen sektorin tulolähteiden kanssa. 7. RAHOITUSVAIKUTUKSET 7.1 Määrärahojen alustava aikataulu 7.2 Uuden toimintaehdotuksen aikataulu Maksusitoumus- ja maksumäärärahat miljoonina euroina (käyvät hinnat) >TAULUKON PAIKKA> 8. PETOSTENTORJUNTATOIMET Komissiolla on edustaja rahaston hallintoneuvostossa, ja vuosittaisen tukierän jäännös maksetaan vasta komission vastaanotettua ja hyväksyttyä rahaston vuosikertomuksen ja tarkastetun tilinpäätöksen. 9. KUSTANNUSTEHOKKUUSANALYYSI 9.1 Määrälliset erityistavoitteet ja kohderyhmä Tuetaan taloudellisen ja sosiaalisen kehityksen avulla viime vuosien levottomuuksista pahoin kärsineiden kahden ryhmän rinnakkaiseloa. 9.2 Toimenpiteen perustelut Euroopan yhteisö on todennut, että rahaston tavoitteet ovat yhteneväisiä yhteisön omien tavoitteiden kanssa, ja antaa rahastolle käytännön tukea (15 milj. ecua vuodessa vuodesta 1989 alkaen; 20 milj. ecua vuodessa varainhoitovuosina 1995, 1996 ja 1997; 17 milj. ecua vuodessa varainhoitovuosina 1998 ja 1999). Rahoitustuen jatkaminen vielä kolmen varainhoitovuoden ajan olisi konkreettinen osoitus siitä, että yhteisön haluaa tukea Pohjois-Irlannin rauhankehitystä, joka on tällä hetkellä kriittisessä vaiheessa. 9.3 Toimenpiteen seuranta ja arviointi Komissio seuraa rahaston toimintaa hallintoneuvoston kokouksiin pysyvänä tarkkailijana osallistuvan edustajansa välityksellä. Komissio saa tiedon kaikista rahaston päätösehdotuksista ennen kuin ne esitetään hallintoneuvostolle. Päällekkäisyyksien välttämiseksi myös rakennerahastojen tukipolitiikan soveltamisesta vastaavat henkilöt seuraavat kaikkia rahastosta tuettuja hankkeita. 10. HALLINTOMENOT (PÄÄLUOKKA III, TALOUSARVION A OSA) Ei ole Tämä osa rahoitusselvitystä on toimitettava pääosastoihin IX ja XIX; pääosasto IX toimittaa sen tämän jälkeen lausuntonsa kanssa pääosastoon XIX.